recursal/SuperWikiNEXT-32B huggingface dataset:
**சந்திரமா சந்தா** (*Chandrama Santha*-5 மே 1938-25 சூன் 2021) என்பவர் ஓர் இந்திய அரசியல்வாதியும் ஒடிசா சட்டமன்ற மேனாள் உறுப்பினரும் ஆவார். இவர் 1980 முதல் 1990 வரை ஒரிசா சட்டமன்றத்தில் உறுப்பினராக இருந்தார். இந்திய தேசிய காங்கிரசு கட்சியின் உறுப்பினரான இவர் பொட்டங்கி தொகுதியினைப் பிரதிநிதித்துவப்படுத்தினார்.

வாழ்க்கை வரலாறு
---------------

சந்திரமா சந்தா 1938 மே 5 அன்று பிறந்தார். இவரது கணவர் மாலு சந்தா 1950 மற்றும் 1960களில் ஒடிசா சட்டமன்றத்தில் பணியாற்றினார். விவசாயியான சந்தா பகுதி நேர சமூக சேவகராக இருந்தார். இந்திய தேசிய காங்கிரசின் உறுப்பினரான இவர் நிலக்கொடை இயக்கத்தில் தீவிரமாக இருந்தார். பல உள்ளாட்சி மற்றும் கட்சி பதவிகளை வகித்த சந்தா, பொட்டங்கியின் பஞ்சாயத்துச் சமிதி அகில இந்திய மகளிர் காங்கிரசின் கோராபுட் கிளையின் தலைவராகவும், ஒடிசா பிரதேச காங்கிரசு கட்சியின் மகளிர் குழுவின் நிர்வாக உறுப்பினராகவும் பணியாற்றினார்.

1980 தேர்தலில், ஒடிசா சட்டப்பேரவைக்குப் போட்டியிட்ட சந்தா, போட்டங்கி தொகுதியில் போட்டியிட்டார். இவர் ஜனதா கட்சி ஜெயராம் பாங்கியைத் தோற்கடித்தார்.1985 தேர்தலில் மீண்டும் போட்டியிட்டுத் தேர்ந்தெடுக்கப்பட்டார். இம்முறை பாங்கியை 44% வாக்குகள் வித்தியாசத்தில் தோற்கடித்தார். சட்டமன்றத்தில் சாந்தா உள்ளூர் பழங்குடியினரின் வளர்ச்சிக்கு முன்னுரிமை அளித்தார். இவரது முதன்மை குறிக்கோள்களில் "ஆதிவாசி மற்றும் தலித் பெண்களின் மேம்பாடு", வரதட்சணை தடை மற்றும் கல்வியறிவை மேம்படுத்துதல் ஆகியவை அடங்கும்.

தொடர்ந்த தேர்தல் தோல்விக்குப் பிறகு, சந்தா உள்ளூர் அரசியலில் தீவிரமாக இருந்தார். 2002 முதல் 2007 வரை கோராபுட் மாவட்டத்தின் மாவட்ட ஊராட்சி மன்றத் தலைவராக பணியாற்றினார்.

இறப்பு
------

சந்தா தனது 83 வயதில் 2021 சூன் 25 அன்று நோயால் இறந்தார்.

மேற்கோள்கள்
-----------

1. ↑  "Late Malu Santha". *Odisha Legislative Assembly*. Archived from the original on 2022-12-08. பார்க்கப்பட்ட நாள் 2023-04-02.
2. 1 2 3  "Late Chandrama Santha". *Odisha Legislative Assembly*. Archived from the original on April 1, 2023. பார்க்கப்பட்ட நாள் 2023-04-02.
3. ↑  "Pottangi (ST) Assembly Constituency". *Election Commission of India*. Archived from the original on 2014-03-24. பார்க்கப்பட்ட நாள் 2023-04-02.
4. ↑  "Odisha CM,Mourns Death of Firs Tribal Lady Pottangi's Former MLA Chandrama Saunta". *Odisha Barta* (in அமெரிக்க ஆங்கிலம்). 2021-06-27. பார்க்கப்பட்ட நாள் 2023-04-02.
**சித்தார்த்த பாசு** என்பவர் இந்தியத் தொலைக் காட்சி நிகழ்ச்சிகள் தயாரிப்பாளர், இயக்குநர் மற்றும் வினா விடை நிகழ்ச்சி நடத்தும் ஆசிரியர் ஆவார். இந்தி, மலையாளம் மற்றும் தமிழ்த் திரைப்படங்களில் நடித்து உள்ளார். பிக் சைனர்ஜி மீடியா என்ற ஒரு குழுமத்தின் தலைவராகவும் மேலாண் இயக்குநராகவும் இருந்து வருகிறார்.

இளமைக்காலம்
-----------

சித்தார்த்த பாசு கொல்கத்தாவில் பிறந்தார். மும்பை, தில்லி, சென்னை ஆகிய நகரங்களில் இவர் வளர்ந்தார். பள்ளிக் கல்வியை 
மும்பையிலும் தில்லியிலும் முடித்தார். சென்னையில் கேந்திரிய வித்யாலயாவிலும் இந்தியத் தொழில் நுட்ப நிலையத்திலும் பயின்றார்.

தொலைக்காட்சிப் பணி
------------------

1985 இல் தூர்தர்சனில் வினா விடை நேரம் என கல்லூரி மாணவர்களுக்கிடையே ஒரு போட்டி நிகழ்ச்சியை நடத்தினார்.
தூர்தர்சன் மட்டுமல்லாது பி.பி.சி. ஸ்டார் வேர்ல்ட் ஆகிய தொலைக்காட்சிகளிலும் வினா விடை நிகழ்ச்சிகளை நடத்தினார் 
ஸ்டார் பிளஸ் தொலைக்காட்சியில்  கோன் பனேகா குரோர்பதி என்ற நிகழ்ச்சியை நடத்தினார்.

36 வயதினிலே என்ற தமிழ்த் திரைப்படத்திலும் சில இந்தி, மலையாள திரைப்படங்களிலும் நடித்துள்ளார். பொது அறிவு மற்றும் வினா விடைகள் தொடர்பான நூல்கள் சில எழுதியுள்ளார்.

மேற்கோள்
--------

1. ↑

மேலும் பார்க்க
--------------
**சங்கவி** (பிறப்பு: அக்டோபர் 4, 1975) இந்தியத் திரைப்பட நடிகை ஆவார். இவருடைய இயற்பெயர் **காவ்யா ரமேஷ்**. திரையுலகிற்காக தன் பெயரை சங்கவி என மாற்றிக் கொண்டார். தமிழ், தெலுங்கு மற்றும் கன்னட மொழிப் படங்களில் நடித்துள்ளார். தமிழ்த் தொலைக்காட்சி நெடுந்தொடர்களிலும் நடித்துள்ளார். இவர் இந்தியாவின் கர்நாடக மாநிலம் மைசூரில் பிறந்தவர். இவருடைய தந்தை மைசூர் மருத்துவக் கல்லூரிப் பேராசிரியர் மட்டும் அல்லாமல் காது, மூக்கு, தொண்டை மருத்துவரும் ஆவார். சங்கவி தன்னுடைய பள்ளி படிப்பை மைசூரில் உள்ள மரியப்பா பள்ளியில் பயின்றார்.

திரைப்பட வாழ்க்கை
-----------------

இவர் 1993ம் ஆண்டு அஜித்தின் முதல் படமான அமராவதியில்தான் அறிமுகமானார்.இதனை தொடர்ந்து விஜயுடன் மட்டும் ரசிகன், கோமுத்தூர் மாப்ளே உள்பட 4 படங்களில் நடித்தார். இவர் கவர்ச்சி கலந்த கதாநாயகியாக வெற்றிகரமாக வலம் வந்தார். தமிழ், தெலுங்கு மற்றும் கன்னடத்தில் மொத்தம் 90 படங்களுக்கு மேல் நடித்தார்.இவர் அந்த கால கட்டத்தில் சிறந்து விளங்கிய சரத்குமார்,கார்த்திக், பிரபு, விஜய் , அஜித், ராம்கி, பிரசாந்த் , விஜயகாந்த், சிரஞ்சீவி, விஷ்ணுவர்தன்,கமலஹாசன்,ரஜினிகாந்த், தனுஷ், சத்தியராஜ், ஜூனியர் என்டிஆர் போன்ற கதாநாயகர்களுடன் நடித்தார் .

சின்னத்திரை தொடர்கள்
--------------------

* கோகுலத்தில் சீதை
* சாவித்திரி
* காலபைரவன்

வெளி இணைப்புகள்
---------------

* ஐ.எம்.டி.பி இணையத்தளத்தில் சங்கவி

| Persondata |
| --- |
| Name | Sangavi |
| Alternative names |  |
| Short description | Indian actor |
| Date of birth |  |
| Place of birth | Mysore, கருநாடகம், இந்தியா |
| Date of death |  |
| Place of death |  |
**சையத் ஹசன் இமாம்** (*Syed Hasan Imam*)(பிறப்பு: ஜூலை 27, 1935) வங்காளதேசத்தைச் சேர்ந்த ஓர் நடிகரும், திரைப்பட இயக்குனரும், தொலைக்காட்சி இயக்குனரும், கலாச்சார ஆளுமையுமாவார்.இவர் "ஏகுஷே பதக்கம்" (1999), "சுதந்திர தின விருது" (2016), "வாழ்நாள் சாதனையாளருக்கான வங்காளதேசத்தின் தேசியத் திரைப்பட விருது" (2014) ஆகியவற்றைப் பெற்றுள்ளார். 1971இல் வங்காளதேச விடுதலைப் போரின்போது சுவாதின் பங்களா பீட்டர் கேந்திரத்தின் ஒரு பகுதியாக இருந்தார். இவர் 2010இல் பங்களா அகாதமியின் கௌரவ சகாவானார்.

ஆரம்ப கால வாழ்க்கை
------------------

இமாமின் தந்தை இவருக்கு இரண்டு வயதாக இருந்தபோதே இறந்து போனார். பர்த்வான் நகரப் பள்ளியில் தனது மெட்ரிகுலேசன் தேர்வில் தேர்ச்சி பெற்ற பின்னர் பர்த்வான் ராஜ் கல்லூரியில் பட்டம் பெற்றார். இவர் மேற்கு வங்க பள்ளி அளவிலான அணிகளில் துடுப்பாட்டம், கால்பந்து விளையாட்டு ஆகிய இரண்டிலும் விளையாடினார். அகில இந்திய அளவில் நடைபெற்ற ரவீந்திர சங்கீத விழாவிலும் முதல் பரிசினை வென்றார். மேலும், இவர் பாக்கித்தானின் தேசிய வங்கியிலும் பணியாற்றினார்.

தொழில்
------

*தர்மபத்* (1961) என்ற படத்துடன் இமாம் தனது திரைப்பட வாழ்க்கையைத் தொடங்கினார். *ராஜா எலோ ஷோஹோரி* (1964), *ஷீத் பிகல்* (1964), *ஜனஜனி* (1965), *உஜாலா* (1966), *ககோஜர் நௌகா* (1966), *அனார்கோலி*, *சரேங் பௌ* (1978), குட்டி (1980) போன்ற படங்களில் நடித்தார்.

நூருல் மோமன் எழுதி இயக்கிய "ஓந்தோகார்த்தை அலோ" என்ற வங்காளாதேசத் தொலைக்காட்சியின் இரண்டாவது நாடகத்தில் முதலில் அறிமுகமானார். *இலாலன் பாகிர்* (1972), *இலால் ஷோபுஜர் பாலா* (1981), *ஒபிச்சார்* ஆகிய படங்களை இவர் இயக்கியும் உள்ளார்.

இவர், வங்காளதேசத்தின் திரைப்படம் மற்றும் நாடக ஷில்போ சமிதியின் இணை நிறுவனர்களில் ஒருவராக இருந்தார்.

தனிப்பட்ட வாழ்க்கை
------------------

இமாம் 1965இல் லைலா என்பவரை மணந்தார்.

மேற்கோள்கள்
-----------

1. ↑  "A tale of two sisters". *The Daily Star*. 2015-02-27.. பார்த்த நாள்: 2017-07-09.
2. ↑  পুরস্কারপ্রাপ্তদের তালিকা [Winners list] (in Bengali). Bangla Academy. Archived from the original on 6 ஜூன் 2017. பார்க்கப்பட்ட நாள் 31 July 2017. `{{cite web}}`: Check date values in: `|archive-date=` (help)
3. ↑  "Childhood memories-Syed Hasan Imam: The errant school boy". *The Daily Star*. 2010-05-30.. பார்த்த நாள்: 2018-09-15. "Childhood memories-Syed Hasan Imam: The errant school boy".
4. ↑  "53 years of unwavering comradeship". *The Daily Star*. 2018-09-15.. பார்த்த நாள்: 2018-09-15.
5. ↑  "Syed Hasan Imam to get Lifetime Achievement". *The Daily Star*. 2016-01-20.. பார்த்த நாள்: 2016-01-20. "Syed Hasan Imam to get Lifetime Achievement".
6. 1 2  "53 years of unwavering comradeship". *The Daily Star*. 2018-09-15.. பார்த்த நாள்: 2018-09-15. "53 years of unwavering comradeship".
7. ↑  "Syed Hasan Imam and Laila Hasan honoured". *The Daily Star*. 2017-05-04.. பார்த்த நாள்: 2018-10-14.

வெளி இணைப்புகள்
---------------

* ஐ.எம்.டி.பி இணையத்தளத்தில் சையது ஹசன் இமாம்

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**மல்லி** இத் தொடர் ஒவ்வொரு வாரமும் (திங்கள் முதல் வெள்ளி வரை மாலை 6.30 மணிக்கு) புதுயுகம் தொலைக்காட்சியில் ஒளிபரப்பான மெகா தொடர். இத் தொடரில் நடிகை சோனியா அகர்வால் முக்கிய கதாபத்திரத்தில் நடித்தார் அதன் பிறகு அவருக்கு பிறகு சந்திரா நடித்தார். சிறுவர்களுக்கான தொலைக்காட்சித் தொடர். சிறுவர்களின் நிஜமான வாழ்க்கையைச் சொல்லும் கதைதான் மல்லி.

இந்த தொடருக்கு திரைக்கதை வசனம் தாமிரா எழுத, ஏ.ரமேஷ்குமார் ஒளிப்பதிவு செய்கிறார். கிராங்க் மீடியா ஒர்க்ஸ் சார்பில் ரமேஷ் கிருஷ்ணன் தயாரிக்க, ஏ.ஆர்.ரமேஷ் இயக்குகிறார்.

நடிகர்கள்
---------

* சோனியா அகர்வால்
* சேது டார்வின்
* தேனி முருகன்
* முரளி
* சுசித்ரா ஆனந்தன்
* கிருஷ்ணகுமாரி
* பேபி ஹரிணி

பாடல் மற்றும் இசை
-----------------

இந்த தொடருக்கு கவிஞர் யுகபாரதி பாடல் எழுத, ரமேஷ் விநாயகம் பாடலுக்கு இசையமைக்க, அரவிந்த் சித்தார்த் பின்னணி இசை அமைக்கிறார்.

வெளி இணைப்புகள்
---------------

* புதுயுகம் தொலைக்காட்சி வலையகம்
[*தொடர்பிழந்த இணைப்பு*]
* புதுயுகம் தொலைக்காட்சி யூட்யுப்

இவற்றை பார்க்க
--------------

* புதுயுகம் தொலைக்காட்சி நிகழ்ச்சிகளின் பட்டியல்

வெளி இணைப்புகள்
---------------

* புதுயுகம் தொலைக்காட்சி யூ ட்யுப்
* புதுயுகம் தொலைக்காட்சி வலையகம்
[*தொடர்பிழந்த இணைப்பு*]
**கே. மாதவன்** என்பவர் தமிழக ஓவியராவார். இவர் 1906 -இல் திருவனந்தபுரத்தில் பிறந்தார். இவரை ஓவிய மன்னர், பேனர் (திரைசீலை) உலகின் தந்தை என்று அழைக்கின்றனர்.

படிப்பு
-------

திருவனந்தபுரம் ஸ்கூல் ஆப் ஆர்ட்ஸ் கல்லூரியில் படித்து பட்டம் பெற்றார். பிறகு சென்னைக்கு வந்து கன்னையா நாடகக் குழுவில் இணைந்தார். அங்கு டி. கே. சண்முகம், என். எஸ். கிருஷ்ணன் போன்றோரின் நாடகங்களுக்கு திரைசீலை வரைந்து கொடுத்தார்.

ஓவியப் பணி
----------

உமா, முத்தாரம், கலைமகள், கலாவல்லி, நளாயினி காமராஜ், காவேரி, சாவி, கல்கி, ஆனந்த விகடன், தாமரை போன்ற தமிழ் இதழ்களுக்கு ஓவியம் வரைந்துள்ளார். பல ஓவியங்கள் அட்டைப்படங்களாக வந்துள்ளன. அவர் டி.ஏ.எஸ்.ரத்தினம் பட்டணம் பொடிக்காக வரைந்த திருவாசி இல்லாத முருகன் ஓவியம் புகழ்பெற்ற ஒன்று. கன்னையா கம்பெனி, கே.எஸ்.கே. நாடார், தி.க.சண்முகம் சகோதரர்கள் ஜெமினி ஸ்டுடியோ ஆகிய நிறுவனங்களுக்கு ஓவியம் வரைந்துள்ளார். நாடகங்களின் பின்னணி திரைச்சீலைகளையும் வரைந்துள்ளார்.

சீடர்கள்
--------

மாதவன் அவர்களின் ஓவியங்களை கண்டு கற்று கந்தசாமி, தர்மதாஸ், குப்புசாமி, ஆர். நடராஜன், பாலன் ஆர்ட்ஸ் பாலன் ஆகியோர் ஓவியர்களாக மிளிர்ந்தனர்.

பட்டம்
------

மங்கம்மா சபதம்,நல்ல தம்பி போன்ற படங்களுக்கு கலை இயக்குனராகப் பணியாற்றினார். இவருக்கு ஓவிய மன்னர் என முன்னாள் தமிழக முதல்வர் அண்ணாதுரை பட்டம் தந்தார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  ஓவியருக்கு ரசிகர் நற்பணி சங்கம் தினமணி 01 அக்டோபர் 2017
[*தொடர்பிழந்த இணைப்பு*]

வெளி இணைப்புகள்
---------------
அப்பாராவ் கொம்மினேனியாக பிறந்த **கே சக்ரவர்த்தி** (K. Chakravarthy) தென்னிந்திய திரையுலகில் இந்திய இசை இயக்குநராக இருந்தார்.

சொந்த வாழ்க்கை
--------------

இவர், ஆந்திராவின் குண்டூர் மாவட்டம் பொன்னேகல்லு என்ற கிராமத்தில் பிறந்தார். இவரது மகன் சிறீ கொம்மினேனி என்பவரும் ஒரு இசை இயக்குனராகவும் பின்னணி பாடகராகவும் இருந்தார்.

தொழில்
------

சக்ரவர்த்தி மகாவாடி வெங்கடப்பையாவிடம் இந்திய பாரம்பரிய இசையைக் கற்றுக்கொண்டார். குண்டூரில் "*வினோத் ஆர்கெஸ்ட்ரா*" என்ற இசைக் குழுவை உருவாக்கி, மெல்லிசை நிகழ்ச்சிகளை வழங்கி வந்தார். அந்த நாட்களில், *எச்.எம்.வி.* என்ற இசை நிறுவனத்தின் மங்காபதி என்பவர் இவரது திறமையை அடையாளம் கண்டு சென்னைக்கு அழைத்தார். *எச்.எம்.வி* நிறுவனம் இவரது இரண்டு தனிப் பதிவுகளை வெளியிட்டது. அதில் "*கண்ணா நேனொக்க கலா*" என்பதும் அடங்கும்.

### திரைப்பட வாழ்க்கை

தெலுங்கில் இவரது முதல் படம், *மூக பிரேமா* 1971இல் வெளியிடப்பட்டது. இந்த படத்திற்கு முன்பு இவர் ஒரு இந்தித் திரைப்படத்திற்கு பின்னணி இசையமைதிருந்தார். அந்த திரைப்பட தலைப்புகளில் அப்பராவ் என்ற இவரது பெயர் சக்ரவர்த்தி என்று தவறாக குறிப்பிடப்பட்டிருந்தது. பின்னர் இவர் சக்ரவர்த்தி என்ற பெயரைத் தொடர்ந்தார். *மூக பிரேமா* படம் திரையரங்க வசூலில் ஒரு நல்ல வெற்றியைப் பெறவில்லை. அதையடுத்து வந்த *சாரதா* (1973) இவருக்கு நல்ல வெற்றியைக் கொடுத்தது. ஆனால் இந்த படத்திற்குப் பிறகு இவர் நன்கு அங்கீகரிக்கப்படவில்லை.

1977ஆம் ஆண்டில், *யமகோலா* என்ற படம் வெளிவந்தது. இது இவரது தொழில் வாழ்க்கையின் சிறந்த திருப்புமுனையாகும்.

பின்னணி குரல் கலைஞராக இருந்த இவர் 600 திரைப்படங்களில் நடிகர்களுக்கு குரல் கொடுத்தார். ஒரு சில பாடல்களுக்கான பாடல்களையும் எழுதினார். பாடகராகவும் இருந்த இவர் ஒரு சில படங்களில் நடித்தும் இருந்தார்.

விருதுகள்
---------

* 1983 ஆம் ஆண்டில் *நேட்டி பாரதம்* படத்திற்கான சிறந்த இசை இயக்குநருக்கான நந்தி விருது பெற்றுள்ளார்.

மேற்கோள்கள்
-----------

1. ↑  Sudhish Kamath (20 August 2010). "Arts / Music : Baton and beat". *The Hindu*. பார்க்கப்பட்ட நாள் 3 January 2012.
2. ↑  "Music Director Chakravarthy profile & biography -". *web.archive.org*. 26 November 2010. Archived from the original on 26 நவம்பர் 2010. பார்க்கப்பட்ட நாள் 11 பிப்ரவரி 2021. `{{cite web}}`: Check date values in: `|access-date=` (help)CS1 maint: unfit URL (link)
3. ↑  "Chakravarthy - King of Melody". *www.idlebrain.com*.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
| கலைஞர் | 
* MusicBrainz

 |
| மற்றவை | 
* Europeana

 |
**கவுலூன் பூங்கா** *(Kowloon Park)* ஹொங்கொங், கவுலூன் பகுதியில், யவ் சிம் மொங் மாவட்டத்தில், சிம் சா சுயி நகரில் உள்ள ஒரு பூங்காவாகும். இந்தப் பூங்காவை ஓய்வாற்றல் மற்றும் பண்பாட்டுச் சேவைகள் திணைக்களம் பராமரிப்புச் செய்து வருகின்றது. இந்த பூங்காவின் ஒரு பகுதியில் நீச்சல் தடாகம் ஒன்றும் உள்ளது.

வரலாறு
------

கவுலூன் பூங்காவின் நுழைவாயின் உட்பக்கக் காட்சி
பிரித்தானியர் ஹொங்கொங் தீவை கைப்பற்றியக் காலங்களில், ஹொன்கொங் தீவுக்கும் கவுலூன் தீபகற்ப நிலப்பரப்புக்கும் இடையில் உள்ள கடல் பரப்பு, ஒரு சிறப்பான துறைமுகம் என்பதைக் கண்டறிந்தனர். அதன் பின்னர் அந்த கடல் துறைமுகப்பகுதிக்கு விக்டோரியா துறைமுகம் எனப் பெயரிட்டனர். அந்த காலகட்டத்தில் விக்டோரியா துறைமுகத்தை கண்காணிப்பதற்காக, தற்போது கவுலூன் பூங்கா அமைந்திருக்கும் இடத்தில் ஒரு இராணுவ முகாமை நிறுவினர். 1861 ஆம் ஆண்டில் கவுலூன் பகுதியையும் கைப்பற்றிய பிரித்தானியர், இந்த இராணுவ முகாமுக்கு "வில்பர்ட் முகாம்" எனப் பெயரிட்டு நிலைக்கொண்டனர். இந்த "வில்பர்ட் முகாம்" அமைந்திருந்த இடத்திலேயே பின்னரான காலத்தில் கவுலூன் பூங்கா உருவாக்கப்பட்டுள்ளது.

1970, யூன் 24 ஆம் நாள், அப்போது ஆளுநராக இருந்த "சேர். டேவிட் டிரன்ச்" என்பவரால் அதிகாரப்பூர்வமாக கவுலூன் பூங்கா பொது மக்களுக்காக திறந்து வைக்கப்பட்டது. 1989 ஆம் ஆண்டு இந்த பூங்காவை மேலும் மேம்படுத்தற் பணிகள் நடைபெற்றது. இந்த மேம்படுத்தல் பணிகளுக்கு, அக்காலகட்டத்தில் $300 மில்லியன் டொலர்கள் செலவிடப்பட்டன. இந்த செலவை, ஹொங்கொங்கில் குதிரைப் பந்தயங்களை நடாத்தும் நிறுவனமான ஜொக்கி கூடலகம் பொருப்பேற்றது.

மேலதிகத் தகவல்கள்
-----------------

கவுலூன் பூங்காவின் வான்பார்வைக் காட்சி
இந்த பூங்கா 13,3 எக்டேயர் நிலப்பரப்பில் உருவாக்கப்பட்டுள்ளது. அழகிய வடிவமைப்புகள், நீர்வீழ்ச்சி, நீர்வீச்சி, பறைவயகம் மற்றும் நீச்சல் தடாகம் போன்றனவும் இந்த பூங்காவில் உள்ளன. பூங்காவின் எந்த இடத்தில் எந்த குப்பையையும் காணமுடியாதவாறு மிகவும் தூய்மையாக பூங்கா காணப்படுகின்றது. இந்த பூங்கா மக்கள் நெரிசல் மிக்க நகரமான சிம் சா சுயில் அமைந்திருப்பதாலும், உலகெங்கும் இருந்தும் வந்து கூடும் சுங்கிங் கட்டடம் அருகாமையில் இருப்பதாலும் இந்த பூங்கா எப்போதும் மக்கள் நிறைந்த வண்ணமே இருக்கும். பூங்கா இரவு 12:00 மணிவரை திறந்திருக்கும்.

விடுமுறை நாட்களில்
------------------

கவுலூன் பூங்காவின் ஒரு பக்கக்காட்சி
ஹொங்கொங்கின் விடுமுறை நாட்களிலும், சனி மற்றும் ஞாயிறு கிழமைகளிலும் மக்கள் மிகவும் அதிகரிக்கும் ஒரு இடமாகும். குறிப்பாக வீட்டுப் பணிப்பெண் தொழில் புரிவோர் ஆயிரக்கணக்கில் குவிந்து காணப்படுவர். இலங்கை வீட்டு பணியாளர்களாக தொழில் புரிவோர் கூடும் ஒரு இடமும் இந்த பூங்காவாகும்.

படக்காட்சியகம்
--------------

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2013-11-11. பார்க்கப்பட்ட நாள் 2011-01-01.

வெளியிணைப்புகள்
---------------

* பரணிடப்பட்டது 2013-11-11 at the வந்தவழி இயந்திரம் கவுலூண் பூங்கா வரலாற்றுப் பின்னணி
**நகரும் அச்சு** (*Movable type* அல்லது *moveable type* ) அச்சுக்கலையிலும் அச்சிடலிலும் பயன்படுத்தப்படும் ஓர் தொழினுட்பம் ஆகும். இத்தொழில்நுட்பத்தில் நகர்த்தக்கூடிய அச்சுக்களைப் பயன்படுத்தி ஓர் ஆவணத்தின் கூறுகளை (பொதுவாக எழுத்துருக்களும் புள்ளிகளும்) ஊடகம் (பொதுவாக காகிதம்) ஒன்றின் மேல் அச்சிடுவதாகும்.

உலகில் முதன்முதலாக காகித நூல்களில் அச்சிட நகரும் அச்சுக்களைப் பயன்படுத்தியது சீனாவின் வடக்கு சோங் ஆட்சிப்பகுதியில் இருந்த பை செங் (990–1051) என்பவராகும்; இவர் கி.பி.1040இல் பீங்கான் அச்சுக்களைப் பயன்படுத்தியிருந்தார். தொடர்ந்து 1377இல் கொரியாவில் இந்த நுட்பத்தை வைத்து முதலில் அச்சிடப்பட்ட நூல் வெளியானது. இத்தொழில்நுட்பம் பெரும்பாலும் கிழக்காசியா பகுதிகளில் மட்டுமே பரவியிருந்தது. இங்கு வந்த கிறித்தவப் பாதிரிமார்களினால் இது ஐரோப்பாவிற்கு பின்னர் கொண்டு செல்லப்பட்டது. இவர்களது ஆவணங்களில் சில வாடிகன் நூலகத்திலும் ஆக்சுபோர்டின் போத்லியன் நூலகத்திலும் சேமிக்கப்பட்டுள்ளன. ஏறத்தாழ 1450இல் யோகான்னசு கூட்டன்பர்கு நகரும் அச்சுக்களைக் கொண்ட அச்சு இயந்திரத்தை ஐரோப்பாவில் அறிமுகப்படுத்தினார்; இவரது அச்சுக்கள் அணிகளாகவும் கையால் வார்த்தவையாகவும் இருந்தன. ஐரோப்பிய மொழிகளுக்கு குறைந்த அகரவரிசை எழுத்துருக்களே தேவைப்பட்டது முதன்மை காரணமாக இருந்தது. கூட்டன்பெர்கு தமது அச்சுக்களை ஈயம், வெள்ளீயம், அந்திமனி இவற்றின் கலவையால் செய்தார். இவை 550 ஆண்டுகளுக்கு மாற்றப்படாமல் சீர்தரமாக இருந்தன.

மேற்கோள்கள்
-----------

1. ↑  Needham, Joseph (1994). *The Shorter Science and Civilisation in China, Volume 4*. Cambridge University Press. பக். 14. பன்னாட்டுத் தரப்புத்தக எண்:9780521329958. "Bi Sheng... who first devised, about 1045, the art of printing with movable type"
2. ↑  He, Zhou (1994). "Diffusion of Movable Type in China and Europe: Why Were There Two Fates?". *International Communication Gazette* **53** (3): 153–173. doi:10.1177/001654929405300301. .
3. ↑  Beckwith, Christopher I. (2009). *Empires of the Silk Road: A History of Central Eurasia from the Bronze Age to the Present*. Princeton University Press. பன்னாட்டுத் தரப்புத்தக எண்:978-0-691-15034-5. .
4. ↑  பிரித்தானிக்கா கலைக்களஞ்சியம். Retrieved November 27, 2006, பிரித்தானிக்கா கலைக்களஞ்சியம்—பதிகை "அச்சிடல்"
**கம்நுங் கிகோய் லௌவொன்பி** என்பது ஒரு முதன்மையான  மெய்டேய் புராணங்களிலும் மதத்திலும் உள்ள தெய்வம். மரணத்தின் தெய்வீக பெண் உருவமாவார். மக்கள் இறந்தபின் அவர்களின் ஆன்மாக்களை நரகத்திற்குக் கொண்டு செல்கிறார்.   எந்த ஆன்மாவும் அவருடன் செல்ல விரும்பவில்லை என்றால், அவர் தனது நடத்தைக்கு உடன்படுவதற்கு ஒரு தவறான மந்திர பழத்தை வழங்குவார். அப்பழத்தை உண்பதால் ஆன்மாவுக்குப் பிடித்த ஒரு நபராக, குறிப்பாக தாயின்தோற்றத்தில் தன்னை மாற்றிக்கொண்டு, வற்புறுத்தவும் செய்வார். எந்த வகையிலும், இறந்தவர்களின் ஆன்மாக்களை நரகத்திற்குக் கொண்டு வருவார்.    அவ தொங்கலேலின் மனைவி, மரணத்தின் கடவுள் மற்றும் பாதாள உலகத்தை ஆள்பவராவார். அவள் சலைலென் சிதாபாவின் உடலிலிருந்தே படைக்கப்பட்டதாகக் கூறப்படுகிறது.

மேலும் பார்க்கவும்
------------------

* தொங்கலென்
* லைகுரெம்பி

மேற்கோள்கள்
-----------

1. ↑   *A Critical Study Of The Religious Philosophy*. .
2. 1 2 3  "খমনুং কিকোই লৌওনবী" (in mni). .
3. ↑  Religion and Culture of Manipur - Page 25 - Moirangthem Kirti Singh · 1988
4. ↑   *A Critical Study Of The Religious Philosophy*. .

வெளி இணைப்புகள்
---------------

* மத தத்துவத்தின் விமர்சன ஆய்வு
2021 இல் கசூரினா கடற்கரையின் தோற்றம்
**கசூரினா கடற்கரை**, இலங்கை நாட்டின் வட மாகாணத்தில் யாழ்ப்பாணம் எனும் இடத்தில் இருந்து 20 கி.மீ தொலைவில் யாழ் மாவட்டத்தில் காரைநகா் பிரதேசசபை எல்லைக்குட்பட்ட பகுதியில் காரைநகா் ஊரில் அமைந்துள்ள கடற்கரை ஆகும்.

தினமும் வெளிறாட்டு உல்லாசப் பிரயாணிகளையும் தென்னிலங்கை மக்களையும் கவா்ந்து மக்கள் வந்துபோகும் பிரதான சுற்றுலாத் தலமாக விளங்கும் கசூரினா கடற்கரை பிரபலமானதற்கு காரணங்கள் இங்கு அளவான அலையுடன் சரிவு குறைவான கடல் மண்ணும் அமைந்திருப்பதால் கடலில் குளிப்பவா்களுக்கு இது இதமான அனுபவமாக அமைந்துள்ளது.

கடற்கரை மணற்பரப்பில் அழகிய வடிவங்களில் சிப்பி, சங்கு, கடற்கல் போன்றவை கிடைக்கும் என்பதால் இங்கு வரும் உல்லாசப் பிரயாணிகள் நினைவாக இவற்றை சேகரித்து செல்லுவா்.

2004 சுனாமியின் போது இந்த கடற்கரை பிரதேசம் முற்றாக நீரால் நிரம்பியது என்றபோதும் யாருக்கும் சேதங்கள் இல்லை. அதே நாள் இந்த கடற்கரைக்கு மிக அருகில் அமைந்துள்ள ஈழத்துச் சிதம்பரம் எனப்படும் காரைநகா் சிவன்கோவில் தோ் திருவிழாவில் ஏராளமான மக்கள் பங்கேற்றிருந்தனா்.

இந்த கடற்கரைபில் நின்று பாா்க்கும் போது ஆங்கிலேயரால் பல நூற்றாண்டுகளுக்கு முன் கடற்போக்குவரத்து அடையாளமாக கட்டப்பட்ட கலங்கரை விளக்கம் எனப்படும் வெளிச்ச வீடு தென்படும்.

கசூரினா என்பதற்கு சவுக்கு மரம் என்ற அா்த்தம் இருப்பதாகவும் சவுக்கு மரங்கள் நிறைந்து காணப்படும் பகுதியாக இந்த கடற்கரை காணப்படுவதால் இந்த பெயா் ஏற்பட காரணமாக இருந்தது எனவும் செவிவழி தகவல்கள் உண்டு.

யாழ்ப்பாண மாவட்டத்தின் பிரதான சுற்றுலாத்துறை வருவாய்க்கு கசூரினா கடற்கரை மிகமுக்கியமான பங்கு வகிப்பது குறிப்பிடத்தக்கது.

மேற்கோள்கள்
-----------

1. ↑  "Casuarina Beach". *Wonders of Ceylon* (in ஆங்கிலம்). 2023-09-24. பார்க்கப்பட்ட நாள் 2024-02-06.
**தாய்க்குலமே தாய்க்குலமே** (*Thaikulame Thaikulame*) என்பது 1995 ஆம் ஆண்டய இந்திய தமிழ் திரைப்படம் ஆகும். என். முருகேஷ் இயக்கிய படத்திற்கான கதையை கே. பாக்யராஜ் எழுதினார். இப்படத்தில் பாண்டியராஜன், ஊர்வசி, வினயா பிரசாத் ஆகியோர் முக்கிய வேடங்களில் நடித்துள்ளனர். வடிவேலு, ஆர். சுந்தர்ராஜன் ஆகியோர் துணை வேடங்களில் நடித்துள்ளனர். பட்த்திற்கு தேவா இசையமைத்தார். படம் ஒரு வெற்றிப்படமாக ஆனது.  இப்படம் தெலுங்கில் வெங்கடேஷ் நடிக்க *இன்ட்லோ இல்லாலு வண்டிண்ட்லோ பிரியுரலு என்றும்*, இந்தியில் அனில் கபூர் *கர்வாலி* *பஹர்வாலியாகவும்* என்றும், கன்னடத்தில் வீ. ரவிச்சந்திரன் *நானு நன்ன ஹெண்ட்தியரு* என்றும் மாறு ஆக்கம் செய்யப்பட்டன.

கதை
---

பாண்டியராஜனுக்கும் ஊர்வசிக்கும் திருமணமாகி நீண்டகாலமாகியும் குழந்தைகள் இல்லை. தனது மனைவியால் குழந்தையைப் பெற்ற இயலாது என்பதை மருத்துவர் மூலம் பாண்டியராஜன் அறிகிறார். மனைவியின் உணர்வை புண்படுத்த மனமில்லாமல், அவர் தனது மீதே பழியை ஏற்றுக்கொள்கிறார். அவரது தந்தை (ஆர். சுந்தர்ராஜன்) ஒரு வாரிசு வேண்டும் என்பதற்காக இரண்டாவது திருமணம் செய்து கொள்ளும்படி பாண்டியராஜனிடம் கூறுகிறார். நேபாளத்திற்கு வணிக சுற்றுப்பயணத்தில் இருந்தபோது, தவிர்க்க முடியாத சில சூழ்நிலைகளில் நேபாளி பெண்ணை (வினயா) பாண்டியராஜன் திருமணம் செய்கிறார். இதன்பிறகு அவளது வயிற்றில் பாண்டியராஜனின் குழந்தை உருவாகி வளர்கிறது. இதன்பிறகு பாண்டியராஜன் தனது நண்பரின் வீட்டில் அவள் தங்குவதற்கு ஏற்பாடு செய்கிறார். வினயாவுக்கு ஒரு மகன் பிறக்கிறான். பாண்டியராஜன் தனது மனைவியின் சம்மதத்துடன் அக்குழந்தையை தத்தெடுக்கிறார். தனது குழந்தையின் அருகில் இருக்க வேண்டும் என்ற தன் ஆசையை அடக்க முடியாமல், நேபாளி பெண் தன் கணவரின் வீட்டிற்கு சமையல்காரியாக வருகிறாள். பாண்டியராஜனின் தந்தை உண்மையை அறிந்து தனது மகனிடம் வினயாவை ஏற்று ஊர்வசிக்கு விஷயத்தை விளக்குமாறு சொல்கிறார். ஆனால் மனைவியின் எதிர்வினைக்கு பயந்த பாண்டியராஜன் முழு விசயத்தையும் மூடி மறைக்குமாறு தந்தையிடம் கெஞ்சுகிறார். ஊர்வசி, வினயாவை வேறொருவருக்கு திருமணம் செய்து வைக்க முயற்சிக்கும்போது கதை உச்சகட்டத்துக்கு வந்து ஒரு திருப்பம் ஏற்படுகிறது. பின்னர் ஊர்வசி சமரசத்திற்கு வந்து, இரு மனைவிகளும் கணவருடன் மகிழ்ச்சியுடன் வாழ்வதாக முடிகிறது.

நடிகர்கள்
---------

* பாண்டியராஜன்
* ஊர்வசி
* வினயா பிரசாத்
* வடிவேலு
* ஆர்.சுந்தர்ராஜன்
* மகேந்திரன்

இசை
---

படத்திற்கான இசையை தேவா மேற்கொள்ள, பாடல் வரிகளை வாலியும், வைரமுத்தும் எழுதியுள்ளனர்.  

|  |  |  |  |  |
| --- | --- | --- | --- | --- |
| **எண்.** | **பாடல்** | **பாடகர்கள்** | **பாடல் வரிகள்** | **நீளம் (மீ: கள்)** |
| 1 | என் வீட்டுத் தோட்டத்தில் | மனோ, எஸ். ஜானகி | வைரமுத்து | 05:08 |
| 2 | இந்திரனோ சந்திரனோ | எஸ்.ஜானகி, மனோ | 04:49 |
| 3 | நேபாள மலை ஓரம் | எஸ். பி. பாலசுப்பிரமணியம், சுவர்ணலதா | 05:08 |
| 4 | ஓரு வட்ட முகதில் | எஸ். பி. பாலசுப்ரமண்யம், சுவர்ணலதா | 05:07 |
| 5 | பாலு பாலு நேபாலு | வதிவேலு | வாலி | 04:28 |
| 6 | ரெடித்தடி | சிந்து | வைரமுத்து | 02:00 |
|

மேற்கோள்கள்
-----------

1. ↑  Thaikulame Thaikulame. cinesouth.com.
2. ↑  soc.culture.tamil. groups.google.com.
3. ↑  Thaikulame Thaikulame - 1995 பரணிடப்பட்டது 2018-11-28 at the வந்தவழி இயந்திரம். starmusiq.fun.
4. ↑  Thaikulamae Thaikulamae பரணிடப்பட்டது 2022-03-31 at the வந்தவழி இயந்திரம். greenhivesaudio.com.
**விலங்கு இடம்பெயர்வு கண்காணிப்பு** (Animal migration tracking) என்பது பறவைகள், விலங்குகள் போன்றவைகளின் இடம்பெயர்வுகளை ஆராச்சிசெய்ய உதவும் ஒரு கருவியாகும்.

யெல்லோஸ்டோன் தேசியப் பூங்காவில் ஒரு நரியின் கழுத்தில் கட்டப்பட்டுள்ள கருவி

### பயன்பாடு

பறவை, மற்றும் விலங்கு ஆராச்சியாளர்கள் பலருக்கும் முற்காலத்தில் இவற்றின் இடம்பெயர்வுகளைக் கண்காணிக்கபெரும் -முயற்சி எடுக்க வேண்டியதிருந்தது. பறவைகளின் கழுத்தில் தனது முகவரியையோ, குறியீட்டு எண்ணையோ இரும்பு தகடுகளில் எழுதி கட்டிவிட்டு அதன் மூலம் சில நாட்கள் கழித்து அப்பறவையைப் பிடித்து சோதனைசெய்து அதன் விபரங்களை பெற்று வந்தார்கள். இந்த முறை மிகவும் கடினமாக இருந்தது. இந்த முறையை தவிர்க்கவும் மேழும் பறவைகளின் உணவு, உறைவிடம் பற்றியும் தெரிந்துகொள்ள நினைத்தார்கள். இந்த வளர்ச்சியில் வந்ததுதான் இந்த கருவியாகும்.

### பறவைகள் இடப்பெயர்ச்சி

பறவையின் காலில் சிறு கருவி
அமெரிக்காவின் இயற்கை ஆர்வலர் ஜான் ஜேம்ஸ் அடுபன் என்பவரால் 1803ஆம் ஆண்டு பறவைகளின் இடம்பெயற்வு பற்றிய ஆராச்சி நடந்தது. இவரின் கணக்குப்படி பறவைகள் ஒவ்வோரு வருடமும் ஏதோ ஒரு காரணங்களுக்காக ஒரு இடத்திற்கு வந்துபோவதைக் கவனித்தார். இதன் காரணமாக அந்த பறவைகள் எங்கு செல்கின்றன என்பதை அறிய அதன் காலில் ஒரு கயிறு ஒன்றைக்கட்டினார். வசந்த காலங்களில் இந்த பறவைகள் வெளியில் சென்றுவிட்டு மீண்டும் வந்ததை அடுமன் உருதிசெய்தார். இதன் மூலம் ஆண்டுதோறும் பறவைகள் இடப்பெயற்சி செய்வதை கணக்கிட முடிவுசெய்தார்.

### வகைகள்

வானொலி அலை மூலம் கண்காணிப்பு
----------------------------

விலங்குகள், பறவைகளின் இடம்பெயர்வை கண்டுபிடிக்க ரேடியோ அலை முதலில் பயன்படுத்தப்பட்டது. இவற்றில் இரண்டு விதமான முக்கிய நிலைகளை உள்ளடக்கியிருந்தது, அவை ஒன்று வானொலி அலைகளின் பங்கு மற்றொன்று வானொலி ஒலிபரப்பு என்றும் கணக்கிடப்பட்டது. அதோடு இந்த கருவிய பறவகளின் கணுக்கால், கழுத்து, முதுகு போன்ற இடங்களின் இணைத்துவிட முடியும். இந்த கருவி பெரியதாக இருந்ததால் வாத்து போல் உள்ள பெரிய பறவைகளின் மேல் மட்டுமே பொருத்த முடியும். அப்படி பொருத்தும்போது வானொலொயில் கிடைப்பதுபோல் தான் ஒலி கிடைக்கும். இந்த வகையான ஒலி அலையானது பொதுவாக விமானம் போன்றவைக்கு கிடைப்பதுபோல் அளவிடப்படும். அப்படி பொருத்தப்படும் கருவி மீண்டும் தேவைப்படும் பட்சத்தில் கிடைப்பது அரிதாகவே இருக்கும்.

செயற்கைக்கோள் கண்காணிப்பு
-------------------------

ஒரு வண்ணத்துப்பூச்சியின் இறகில் பொருத்தப்பட்டுள்ள கருவி
இவர்செயற்கைக்கோள்,வானலை அடையாளம்RFID

மேற்கோள்
--------
மேசையுப்பையும்(NaCl) நீரையும் சேர்த்து உப்புக்கரைசல் தயாரித்தல். இங்கு உப்பு கரையம், நீர் கரைப்பான்.
வேதியியலில், **கரைசல்** (ஒலிப்புⓘ) (*solution*) என்பது, இரண்டு அல்லது அதற்கு மேற்பட்ட தனிமங்கள் சேர்ந்த ஒரு படித்தான கலவை ஆகும். ஒரு கரைசல் என்பது கரைபொருள் மற்றும் கரைப்பான் எனப்படும் பதார்த்தத்தால் ஆன ஒருபடித்தான கலவையாகும்.

கரைசல்களை வகைப்படுத்துதல்
-------------------------

### துகள்களின் அளவைப் பொருத்து

பொருள்களில் உள்ள துகள்களின் அளவைப் பொறுத்து, கரைசல்களை மூன்று வகைகளாக பிரிக்கலாம். அவை

#### உண்மைக் கரைசல்

இது ஒரு ஒருபடித்தான கலவை ஆகும். இதில் கரைபொருளின் துகள்கள் கரைப்பானில் நன்கு கரைந்திருக்கும். (எ.கா) சர்க்கரை கரைசல்.

#### கூழ்மக் கரைசல்

இது பிரிகை நிலைமை மற்றும் பிரிகை ஊடகம் என்ற இரண்டு பகுதிகளாலான ஒரு வித கலவையாகும்.

#### தொங்கல் கரைசல்

கரைப்பானில் கரையாமல் இருக்கும் சிறு துகள்களின் பலபடித்தான கலவையே தொங்கல்கள் அல்லது தொங்கல் கரைசல் எனப்படும். (எ.கா) சுண்ணாம்பு நீரின் கலவை.

### கரைப்பானின் இயல்பைப் பொறுத்து

நீர்ம நீர்மக் கரைசல்
எ.கா: மதுசாரக் கரைசல்

நீர்ம வளிக் கரைசல்
எ.கா: சோடாநீர்

திண்ம திண்மக் கரைசல்
எ.கா:உருக்கு (எஃகு)

திண்ம நீர்மக் கரைசல்
எ.கா: சீனிக்கரைசல்

வளி வளிக் கரைசல்
எ.கா: வளிமண்டல வளி

இவற்றையும் பார்க்கவும்
----------------------

* கூழ்மம்
* கலவை (வேதியியல்)

மேற்கோள்கள்
-----------

1. ↑  "Solutions". *Washington University Chemistry Department*. Washington University. பார்க்கப்பட்ட நாள் 13 April 2018.
பஞ்சத்தால் பாதிக்கப்பட்ட ராஜபுதானா சமஸ்தானம் மற்றும் ஆஜ்மெர்-மெர்வாரா பகுதிகளின் வரைபடம்.
**1869 ராஜபுதானா பஞ்சம்** (*Rajputana famine of 1869*) 1869 ஆம் ஆண்டு பிரித்தானிய இந்தியாவில் இராஜபுதனம் சமஸ்தானத்தையும், ஜபல்பூர், அஜ்மீர், மத்திய மாகாணம் மற்றும் பேரர், ஐக்கிய ஆக்ரா மற்றும் அயோத்தி மாகாணம் போன்ற பகுதிகளையும் பாதித்த ஒரு பெரும் பஞ்சம். இது **ராஜபுதானா பெரும் பஞ்சம்**, **ராஜபுதானா மற்றும் மேல் இந்துஸ்தான் பஞ்சம்**, **ராஜபுதானா பஞ்சம், 1868-70** ஆகிய பெயர்களாலும் குறிக்கப்படுகிறது.

1868 ஆம் ஆண்டு பருவமழை தாமதமாகவும், வழக்கத்தை விடக் குறைவாகவும் பெய்தது. இதனால் ராஜபுதானத்தின் பெரும்பாலான பகுதிகளில் தீவனப் பற்றாக்குறையும் பல பகுதிகளில் குடிநீர்ப் பற்றாக்குறையும் ஏற்பட்டன. உணவுப் பற்றாக்குறையைப் போக்க உணவு தானியங்கள் மெதுவாக நகரும் ஒட்டகப் போக்குவரத்து மூலம் கொண்டுவரப்பட்டன. ஆனால் இவை பஞ்சத்தை சமாளிக்க போதுமானதாக இல்லை. மக்கள், தங்கள் கால்நடைகளுடன் பஞ்சம் பிழைக்க இடம் பெயரத் தொடங்கினர். ஆனால் அருகில் இருந்த பிரித்தானிய மாகாணமான ஆஜ்மீரில் மட்டுமே பஞ்ச நிவாரணப் பணிகள் மேற்கொள்ளப்பட்டன. ராஜபுதானா சமஸ்தானத்தில் நிவாரணப் பணிகள் நடைபெறவில்லை. இதனால் இடம் பெயர்ந்த மக்களிடையே அதிக எண்ணிக்கையில் பட்டினிச் சாவுகள் நிகழ்ந்தன. அடுத்த ஆண்டு மழை பெய்துவிடும் என்ற நம்பிக்கையில் தங்கள் கிராமங்களுக்குத் திரும்பியவர்கள் ஏமாற்றம் அடைந்தனர். 1869 இலும் பருவமழை பொய்த்து விட்டது. பட்டினிச் சாவுகள் தவிர காலராவால் பாதிக்கப்பட்டும் பல்லாயிரக்கணக்கானோர் மாண்டனர். 1870 இல் பருவமழை வழக்கம் போல் பெய்து அறுவடை நிகழ்ந்த பின்பே பஞ்சத்தின் கடுமை குறைந்தது.

1866 ஒரிசா பஞ்சத்தில் நிவாரணப் பணிகளை மேற்கொள்ளத் தவறியதால் விமர்சனத்துள்ளாகியிருந்த காலனிய அதிகாரிகள், இப்பஞ்சத்தில் ஓரளவு நிவாரணப் பணிகளை மேற்கொண்டனர். ஆனால் அவை போதுமானதாக இல்லை. பிரித்தானிய அரசின் நேரடிக் கட்டுப்பாட்டில் இல்லாத ராஜபுதானா சமஸ்தானத்தில் நிவாரணப் பணிகள் எவையும் மேற்கொள்ளப்படவில்லை. இப்பஞ்சத்தின் விளைவாக ஏறத்தாழ 15 லட்சம் மக்கள் ராஜபுதானத்தில் மடிந்தனர்.

மேலும் பார்க்க
--------------

* பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

குறிப்புகள்
-----------

1. ↑  Imperial Gazetteer of India vol. III 1907, ப. 487
2. ↑  Hall-Matthews 2008, ப. 1
3. ↑  Imperial Gazetteer of India vol. III 1907, ப. 478
4. ↑  Imperial Gazetteer of India vol. III 1907, ப. 488

மேற்கோள்கள்
-----------

* Hall-Matthews, David (2008), "Inaccurate Conceptions: Disputed Measures of Nutritional Needs and Famine Deaths in Colonial India", *Modern Asian Studies*, **42** (1): 1–24, doi:10.1017/S0026749X07002892
* Imperial Gazetteer of India vol. III (1907), *The Indian Empire, Economic (Chapter X: Famine, pp. 475–502*, Published under the authority of His Majesty's Secretary of State for India in Council, Oxford at the Clarendon Press. Pp. xxx, 1 map, 552.
சர்வதேச தூய மற்றூம் பய்ன்பாட்டுவேதியியல் ஒன்றியம்

**ஐயுபிஏசி** சின்னம் (IUPAC logo)
**பன்னாட்டு தனி மற்றும் பயன்பாட்டு வேதியியல் ஒன்றியம்** (**ஐயுபிஏசி** அல்லது ஒலிப்பு: "ஐயூபேக்", IUPAC, ஒலிப்பு: /aɪjuːpæk/)(International Union of Pure and Applied Chemistry, IUPAC) என்பது வேதியியல் அறிவு வளர்ச்சிக்காகவும் வேதியியல் சீர்தரங்கள் நிறுவி வரையறுக்கவும் 1919 இல் நிறுவப்பட்ட அரசு சாராத ஓர் அமைப்பு. இந் நிறுவனம் இதற்கு முன் இருந்த
*அனைத்துலக பயன்பாட்டு வேதியியல் பேராயம்* (International Congress of Applied Chemistry ) என்னும் நிறுவனத்தின் வழித்தோன்றலாக உருவானது. வேதிப்பொருள்களுக்கு பொருத்தமான பெயர்கள் சூட்டவும், பெயர்களைச் சீர்தரப் படுத்தவும் உரிமையும் அதிகாரமும் பெற்ற நிறுவனம். இந்நிறுவனத்தின் கலைச்சொல் பயன்பாட்டுக் கிளை (IUPAC nomenclature) இப்பணியைச் செய்கின்றது. ஐயுபிஏசி நிறுவனம் அனைத்துலக அறிவியல் குழுமத்தின்(International Council for Science, ICSU) ஓர் உறுப்பு நிறுவனம்.

ஐயுபிஏசி-யின் வெளியீடுகள் இணையத்தின் வழி கிடைக்கின்றது. எடுத்துக்காட்டாக *பச்சைப் புத்தகம்* (*கிரீன் புக்*, "Green Book") எனப்படும் இயற்பியல் வேதியியலின் அளவுகள், அலகுகள், குறியீடுகள் என்னும் வெளியீட்டை தரவிறக்கம் செய்துகொள்ளலாம். *தங்கப் புத்தகம்* எனப்பொருள் படும் "கோல்டு புக்" என்னும் வேதியியல் கலைச்சொல்லியல் தொகுப்பு (Compendium of Chemical Terminology) வெளியீட்டில் உள்ள தகவல்களைத் இணையவழி தேடும் வசதி கொண்டது.

வெளி இணைப்புகள்
---------------

* நிறுவனத்தின் வலைத்தளம்
அருள் நிலையில் சாமியாட்டம்
**சாமியாடுதல்** என்பது கிராமங்களில் காணப்படும் ஒருவித வழிபாட்டு முறையாகும். குறிப்பிட்ட சிறுதெய்வம் மற்றும் பெருந்தெய்வம் ஒன்றின் சக்தி ஒருவர் மீது ஆட்கொள்ளப்படுவதாக நம்பப்படுகிறது. அவ்வாறு சக்தியேறப் பெற்றவர் அருளாடி, மருளாடி மற்றும் சாமியாடி என்று அழைக்கப்படுவார். தெய்வத்திற்குச் செய்யும் அலங்காரம் மற்றும் அர்ச்சனைகளை சாமியாடிக்கும் செய்வர்.

### கேள்வி கேட்டல் அல்லது குறைகளைக் கூறுதல்

வாழ்க்கையில் ஏற்படும் பிரச்சனைகளுக்குத் தீர்வு வேண்டி அருளாடியிடம் குறைகளைக் கூறுவார்கள். தன்வயம் இழந்த ஆவேச நிலையில் அவர் அக்குறைகளுக்குத் தீர்வோ பரிகாரமோ சொல்லுவார். பெரும்பாலும் சாமியாடுபவர்கள் கேட்பவர்களின் உளக்குறிப்புணர்ந்து அவர்களுடைய குறைகளைச் சொல்லி விடுவார்கள். அது விநோதமான சங்கேத முறையிலான சொற்களால் அமைந்திருக்கும்.

அரிவாள் மீது நின்று சாமியாடுதல்

### சாமியாடும் முறை

சாமியாடுபவர்கள் நீண்ட சடைமுடி வளர்த்திருப்பார்கள். காதில் வளையம் அணிந்திருப்பார்கள். வாழ்க்கை முழுவதும் புலால், மது போன்றவற்றைத் தவிர்ப்பார்கள். இதில் புலாலுக்கு விதிவிலக்கு உண்டு. வழிபடும் தெய்வங்களுக்கு ஏற்ப அது மாறுபடும். விழாக்காலங்களில் தெய்வத்தைப் போலவே மலர் மாலைகளாலும் வண்ண ஆடைகளாலும் அலங்கரிப்பர். சாமியாடுபவர் அரிவாள், கத்தி, குறுவாள், சாட்டை, தண்டம், வேல் போன்ற கருவிகளைக் கையில் வைத்திருப்பார். இடுப்பிலும் மார்பிலும் சலங்கைகளும் மணிகளும் தொங்கவிடப்பட்டிருக்கும். அவை அந்தத் தெய்வத்தின் சாட்சியாக விளங்கும். சாமியாடி சாம்பிராணி, ஊதுவத்தி முதலிய நறுமணப் புகையை முகந்தோ, விளக்கொளியை உற்றுப் பார்த்தோ தன்மீது சக்தியை இறக்குவார். அவருடைய குரல் அப்பொழுதில் சற்று அச்சமூட்டுவதாகவும் இருக்கும்.

### ஆட்ட நிலை

உச்சநிலையில் தாளவாத்தியக்காரர்கள் சூழ நின்று இசைக்க சாமியாடி அதற்கேற்ப நாட்டியம் ஆடுவார். அது சாமியாட்டம் என்றே அழைக்கப்படும். கால்களை மாற்றி கைகளை உயர்த்தி கருவிகளை ஆட்டிக் கொண்டு சுழன்று சுழன்று ஆடுவார். சிலர் அரிவாள் மீதும், ஆணிச்செருப்புகளின் மீதும் நின்றபடி ஆடுவர். அப்போது பெண்கள் குலவையிடுவதும் உண்டு.

### வழங்கல்

சாமியாடுபவரிடமிருந்து திருநீறு பெறுவது முக்கிய நிகழ்வாகும். அனைவரும் அவருடைய காலில் விழுந்து வணங்குவர். சில சாமியாடிகள் திருநீற்றோடு எலுமிச்சம்பழமும் தருவர். அவர் தரும் எலுமிச்சம்பழம் மிகுந்த சக்தியுடையதாக நம்பப்படுகிறது.

அருள்நிலையில் சாமியாடி

### மலையேறுதல்

சக்தி நிலை நீங்கப் பெறுவதை மலையேறுதல் என்று குறிப்பிடுவர். உடலை முறுக்கிக் கொண்டு உரத்த குரலில் ஓங்கரித்துப் பின்னர் மெல்ல மெல்ல மயக்க நிலைக்குச் செல்வதே மலையேறுதல் ஆகும். சிறிது நேர மயக்கத்திற்குப் பின்னர் சாமியாடி இயல்பு நிலைக்குத் திரும்பி விடுவார்.
**அசுணம்** என்பது சங்க இலக்கியங்களில் அரிதாக குறிக்கப்படும் ஒரு **இசையறி விலங்கு** ஆகும். இது கற்பனை விலங்காக கூட இருக்கலாம். அசுணம் என்பது பறவையா? அல்லது விலங்கா? என்பதில் கருத்து வேறுபாடுகள் உண்டு. ஒரு குறிப்பிட்ட டெசிபல் அளவு ஒலிக்கு மேல் ஒலி அளவு இருந்தால் அது இரைச்சலாக மாறி விடும். ஒலி மாசை உண்டு பண்ணிவிடும். அசுணம் இனிய இசையை ரசிக்கும். அதே நேரத்தில் கொடிய இசையைக் கேட்க நேரி்ட்டால் உடனே உயிரை விட்டு விடும். 

கூதிர் காலத்தில் கூதளம் பூவில் மொய்க்கும் வண்டுகள் பாடும் இசையை அசுணம் கூர்ந்து கேட்கும் என்று சங்கப்பாடல் ஒன்று குறிப்பிடுகிறது. 

கம்பராமாயணம் இந்த அசுணம் பற்றிக் குறிப்பிடுகிறது. வேங்கை, கோங்க மரங்களில் ஊஞ்சல் கட்டி ஆடும் கொடிச்சியரின் பாடலைக் கேட்டு அசுணமா நெருங்கி வருவதைப் பார் என்று சித்திரகூட மலையில் இராமன் சீதைக்குக் காட்டுவதாக அந்தப் பாடல் வருகிறது. 

ஊத்துக்காடு வெங்கட சுப்பையர் இயற்றிய ***நீல மலர் கோலத் திருமேனி*** என்று தொடங்கும் பாடலின் அநுபல்லவியில்  
"சோலை தனில் நடமாடும் தூய குழல் இசைபாடும்  
சுகமுறும் **அசுணமும்** மகிழ விரித்தாடும்  
இறகு நிழலமரும் எழிலுக்கெழிலான" என்ற வரிகள் உள்ளன. இப்பாடலுக்கு விளக்கம் எழுதிய சிலர் அசுணம் என்பதை மயில் என்று குறிப்பிட்டுள்ளனர்.

மேற்கோள்:
---------

1. ↑  சுந்தர ஆவுடையப்பன், சங்கச் செவ்வி, செம்மொழிப் பெட்டகம், வெளியீடு்: ராம்ராஜ் காட்டன் வேட்டிகள் சட்டைகள் பனியன் நிறுவனத்தார், திருப்பூர், முதற் பதிப்பு, ஜூன் 2010
2. ↑  "விழுந்த மாரிப் பெருந்தண் சாரல்  
கூதிர்க் கூதளத்து அலரி நாறும்  
மாதர் வண்டின் நயம்வரும் தீம் குரல்  
மணம் நாறு சிலம்பின் அசுணம் ஒர்க்கும்" - நற்றிணை - 244
3. ↑  'நினைந்த போதினும் அமிழ்து ஒக்கும் நேரிழை! நிறை தேன்  
வனைந்த வேங்கையில், கோங்கினில், வயிந்தொறும் தொடுத்துக்  
குனிந்த ஊசலில், கொடிச்சியர் எடுத்த இன் குறிஞ்சி  
கனிந்த பாடல் கேட்டு, அசுணமா வருவன-காணாய்! - கம்பராமாயணம், சித்திரகூடப் படலம், பாடல் 24

வெளி இணைப்புகள்
---------------

தமிழ்க் கலைக்களஞ்சியம் தொகுதி - ஒன்றில் அசுணம் என்ற தலைப்பிலான கட்டுரை உள்ளது.
**சங்கீதா சிருங்கேரி** (Sangeetha Sringeri) ஒரு இந்திய நடிகையாவார். இவர் முதன்மையாக கன்னட மொழியில் பணிபுரிகிறார்; கன்னட தினசரி தொலைக்காட்சி நாடகமான *ஹரஹர மகாதேவாவில்* சக்தி / பார்வதி என்ற வேடத்தில் நடித்ததற்காக பிரபலமாக அறியப்படுகிறார். 2014 ஆம் ஆண்டில் மிஸ் இந்தியா அழகுப் போட்டியில் முதல் 10 இடங்களில் பிடித்த இவர் உலக சூப்பர்மாடல் போட்டியில் இரண்டாம் இடத்தைப் பிடித்தார்.  தற்போது ரக்சித் ஷெட்டி நடித்த *777 சார்லி* உள்ளிட்ட கன்னட திரைப்படங்களில் முன்னணி நடிகையாக பணியாற்றி வருகிறார்.

சொந்த வாழ்க்கை
--------------

சங்கீதா சிருங்கேரியில் ஒரு இராணுவக் குடும்பத்தில் பிறந்தார். இவரது தந்தை சிவக்குமார். கே இந்திய வான்படையின் முன்னாள் பணியாளர், இவரது தாயார் பவானி சிவக்குமார் ஒரு மூலிகை ஆரோக்கிய பயிற்சியாளர். இவர் பெங்களூர் கேந்தரிய வித்யாலயாவில் படித்தார். மேலும், தேசிய மாணவர் படையில் உறுப்பினராகவும், கருநாடக மாநில கோ-கோ அணியில் விளையாடி 2012இல் தங்கமும் வென்றுள்ளார்.

திரை வாழ்க்கை
-------------

ஸ்டார் சுவர்ணா என்ற கன்னடத் தொலைக்காட்சியில் ஒளிபரப்பாகும் *ஹரஹர மகாதேவா* என்ற நிகழ்ச்சியின் மூலம் சங்கீதா நடிப்பலகில் நுழைந்தார்.   இந்துக் கடவுளான சிவனை மையமாகக் கொண்ட புராண நாடகத்தில் இவர் சக்தி / பார்வதி என்ற வேடத்தில் நடித்திருந்தார். பின்னர் இவர் அதே நிறுவனத்தால் ஏற்பாடு செய்யப்பட்ட சூப்பர் ஜோடி என்ற நிகழ்ச்சியிலும் பங்கேற்றார். 

இவரது முதல் திரைப்படம் ஏ + என்ற கன்னட திரைப்படமாகும்.  ஏ + என்பது நடிகர் உபேந்திரா நடித்து ஏற்கனவே வெளியான ஏ என்ற படத்தின் தொடர்ச்சியான படமாகும். இது ஒரு பெரிய வெற்றியைப் பெற்றது.  இந்த படத்தை உபேந்திராவின் கூட்டாளியான விஜய் சூர்யா இயக்கியிருந்தார்.  இப்படத்தில் யஜஸ்வினி என்ற வேடத்தில் நடித்ததற்காக சங்கீதாவிற்கு விமர்சன ரீதியான பாராட்டுக்கள் கிடைத்தன. 

பரம்வா ஸ்டுடியோஸ் என்ற திரைப்பட நிறுவனம் தயாரித்து புஷ்கர் பிலிம்ஸ் வழங்கிய *777 சார்லி* என்ற படத்தில் இரக்சித் ஷெட்டிக்கு இணையாக இவர் ஒரு முன்னணி பாத்திரத்தில் நடித்துள்ளார்.    முகநூல் மூலம் திரைப்படத்திற்காக இவர் தேர்வு செய்யப்பட்டார். 2,700 பிற உள்ளீடுகளில் இவருக்கு இந்த வேடம் கிடைத்தது.    படம் 2020இல் வெளியாகும் என்று எதிர்பார்க்கப்பட்டது.

மேற்கோள்கள்
-----------

1. ↑  "A flashback, a debut & more".
2. ↑  "Sangeetha Sringeri in Hara Hara Mahadeva".
3. ↑  "Suvarna to launch 'Hara Hara Mahadeva' from July 25".
4. ↑  "Hara Hara Mahadeva's Sathi is now Super Jodi Contestant".
5. ↑  "Sangeetha's A Plus Poster and Trailer out". Archived from the original on 2019-04-07. பார்க்கப்பட்ட நாள் 2021-03-06.
6. ↑  "'A+' thriller, it was A in 1998".
7. ↑  "Sangeetha makes her Sandalwood debut".
8. ↑  "Watch A+ only for Sangeetha!".
9. ↑  "TV's Sati Sangeetha Will Play The Female Lead in 777 Charlie".
10. ↑  "Sangeetha bags 777 Charlie".
11. ↑  "Pushkara Mallikarjuniah announces Sangeetha as 777 Charlie lead".
12. ↑  "Sangeetha bags Rakshit Shetty-starrer 777 Charlie".
13. ↑  "TV Celeb Sangeetha roped in as heroine for 777 Charlie".
14. ↑  "TV's Sati is the leading lady of 777 Charlie".
15. ↑  "Rakshit Shetty’s '777 Charlie' to have a pan-India appeal". .
**பல்வேர்க் குழி** செய்முறை: சொத்தையான அல்லது உடைந்த பல், துளைத்தலும் துப்புரவாக்கலும், நுண் அராவிகள் மூலம் அராவுதல், மீள்மத்தினால் நிரப்பப்படுதலும் பல் தலை பொருத்தலும்
**பல் வேர்க்குழி** (*root canal*) என்பது பல்லின் வேருக்குள் காணப்படும் இடைவெளியாகும். இது பல்லுக்குள் இயற்கையாகவே உருவாகும் இடைவெளியின் ஒரு பகுதியாகும், இது பற்கூழ் (மச்சை) அறை, (பல்லின் குறுக்குப் பகுதிக்குள்), பிரதான கால்வாய்(கள்) மற்றும் பல் வேர்க் கால்வாய்களை ஒன்றுடனொன்று அல்லது வேரின் மேற்பகுதியுடன் இணைக்கக்கூடிய அதிக சிக்கலான உடற்கூற்றுக் கிளைகளைக் கொண்டிருக்கும்.

*துணைக் கால்வாய்கள்* எனக் குறிப்பிடப்படும் சிறிய கிளைகள் அநேகமாக வேரின் முடிவில் (முனை) காணப்படுமாயினும், வேரின் நீளம் வழியே எங்கேனும் சந்திக்கக்கூடும். ஒவ்வொரு வேரிற்குள்ளும் ஒன்று அல்லது இரண்டு பிரதான கால்வாய்கள் இருக்கக்கூடும். சில பற்கள் மற்றவற்றைவிட அதிக வேறுபாடான உட்புற உடற்கூற்றியலைக் கொண்டிருக்கும். இந்த இடைவெளியானது அதிக ரத்தக் கலன்களுள்ள, இளகிய இணைய இழையமான பற்கூழால் நிரப்பப்படுகிறது.

பற்கூழ் என்பது இழையமாகும். இதன்மூலமே பல்லின் இழையப் பகுதி ஆக்கப்படுகிறது. இரண்டாம்நிலை பற்களின் உருவாக்கம் (நிரந்தரப் பற்கள்) அவை வாய்க்குள் உருவாகி 1-2 ஆண்டுகளின் பின்னர் பூர்த்தியடைகின்றது. இது உணர்வு அங்கமாக இரண்டாம்நிலைப் பங்கை ஏற்கிறது.

*பல் வேர்க் கால்வாய்* என்பது பற் சிகிச்சையான பற்கூழ் நோய் மருத்துவத்துக்கான பேச்சுவழக்கச் சொல்லாகும், இச்சிகிச்சையில் பற்கூழ் சுத்தமாக்கப்பட்டு அகற்றப்பட்டு, இடைவெளி தொற்றுநீக்கப்பட்டு, பின்னர் நிரப்பப்படுகிறது.

அமைப்பு
-------

பல்லின் மையத்தில் ஒரு துவாரப் பகுதி உள்ளது. இங்கே பற்கூழ் அல்லது நரம்பு எனப்படுகின்ற மென்மையான இழையம் இருக்கிறது. இந்த துவாரப் பகுதியில், பல்லின் குறுக்குப் பகுதியில் (ஒப்பீட்டளவில்) அகன்ற இடம் உள்ளது. இது பற்கூழ் அறை எனப்படுகிறது. இந்த அறையானது வேரின் நுனியுடன் ஒடுக்கமான கால்வாய்(கள்) மூலமாக இணைக்கப்படுகிறது. ஆகவேதான் இது "பல் வேர்க் கால்வாய்" என அழைக்கப்படுகின்றது. மனிதப் பற்கள், வாயின் பின்புறம் நோக்கிச் செல்கையில் அதிக எண்ணிக்கையான கால்வாய்களைக் கொண்டிருக்கும் விதமாக, வழக்கமாக ஒன்று முதல் நான்கு வரையிலான கால்வாய்களைக் கொண்டிருக்கின்றன. ஒரு பென்சிலின் கூர் பென்சிலின் நீளம் வரைக்கும் செல்வது போல வேரின் மையத்தினூடாக இந்தக் கால்வாய்கள் செல்கின்றன. பற்கூழானது இரத்தக் கலன்களினூடாக ஊட்டத்தைப் பெறுகின்றது, கெடுதலான நிகழ்வுகள் மற்றும் சூழ்நிலைகள் குறித்து எச்சரிக்கை அளிப்பதற்கான சமிக்ஞைகளை மூளையிலிருந்து நரம்புகள் கடத்துகின்றன.

பல்வலி அல்லது உழைவு உள்ள ஒரு நபருக்கு, பல் வேர்க் கால்வாய் சுட்டிக்காட்டப்படலாம். உடனே தகுதியான பல்மருத்துவர் அல்லது கூடுதல் சிறப்பு பற்கூழ் நோய் மருத்துவர் (பல் வேர்க் கால்வாய் சிகிச்சை வல்லுநர்) ஒருவரை காலம் தாழ்த்தாமல் அணுகவேண்டும்.

உசாத்துணை
---------

1. ↑  What are Root Canals? DentalDiseases.org - Root Canal Therapy.

புற இணைப்புகள்
--------------

விக்கிமீடியா பொதுவகத்தில்,  
 ***Root canal***   
என்பதில் ஊடகங்கள் உள்ளன. 

* Root Canals at WebMD
* Video on Direct Pulp Capping, an alternative to Root Canal therapy
* Dental Implants Houston பரணிடப்பட்டது 2022-05-18 at the வந்தவழி இயந்திரம்
**பிரீத்தி தாகியா (Preeti Dahiya)**  இந்தியாவைச் சேர்ந்த ஒரு பயில்முறை குத்துச்சண்டை வீரர் ஆவார். இவர் 2019 ஆம் ஆண்டில் நடைபெற்ற ஆசிய இளையோர் குத்துச்சண்டை வெற்றியாளர் போட்டியில் தங்கப் பதக்கம் வென்றுள்ளார்.

ஆரம்ப கால வாழ்க்கை
------------------

பிரீத்தி தாகியா 2004 ஆம் ஆண்டு சூன் மாதம் 16 ஆம் தேதியன்று அன்று தில்லியின் பதே நகரில் பிறந்தார், ஆனால் இவரும் அவரது குடும்பமும் அரியானா மாநிலத்தின் சோனிபத்து மாவட்டத்தில் உள்ள சிலானா கிராமத்தைச் சேர்ந்தவர்களாவர். இவரது தந்தை அரிந்தர் தாகியா ஒரு விவசாயியாவார். இவரது தாயார் பூனம் ஓர் இல்லத்தரசி என அறியப்படுகிறார்.

தொழில்
------

இந்திய கபடி அணியின் கேப்டன் தீபக் நிவாசு ஊடாவிடம் இருந்து உத்வேகம் பெற்று 2016 ஆம் ஆண்டில் குத்துச்சண்டை விளையாட்டைத் தொடங்கினார். பயிற்சியாளர் மகேந்திர சிங் டாக்காவின் கீழ் ஆறு மாத பயிற்சிக்குப் பிறகு, அதே ஆண்டில் பள்ளி அளவிலான தேசிய வெற்றியாளர் போட்டியில் வெள்ளிப் பதக்கம் வென்றார். தனது பயிற்சியைத் தொடர்ந்த இவர் 2019 ஆம் ஆண்டில் ஆசிய இளையோர் குத்துச்சண்டை வெற்றியாளர் போட்டியில் தங்கப் பதக்கம் வென்றார். 2021 ஆம் ஆண்டில் நடைபெற்ற ஆசிய இளையோர் குத்துச்சண்டை வெற்றியாளர் போட்டியில் இலகுரக எடைப்பிரிவில் (60 கிலோ) போட்டியிட்டார். இப்போட்டியில் கசக்கசுதானின் சுல்டிசு சயக்மெடோவாவை 3–2 என்ற புள்ளிகள் கணக்கில் தோற்கடித்தார்.

மேற்கோள்கள்
-----------

1. ↑  "Indian Boxing Federation Boxer Details". *indiaboxing.in*. Retrieved 2022-10-10.
2. ↑  "Preeti Dahiya bags gold as India end campaign on high with 39 medals at Asian Youth Boxing C'ship". *ANI News* (in ஆங்கிலம்). Retrieved 2022-10-10.
3. ↑  "Preeti Dahiya Leads India In Record Medal Haul At Asian Youth Championships". *www.outlookindia.com/* (in ஆங்கிலம்). 2022-01-10. Retrieved 2022-10-10.
4. ↑  Sportstar, Team (2021-08-31). "Preeti Dahiya, Sneha Kumari, Khushi, Neha win gold at Asian Youth Boxing Championships". *sportstar.thehindu.com* (in ஆங்கிலம்). Retrieved 2022-10-10.
5. ↑  "Aim to be first woman from country to win gold in Olympics: Haryana boxer Preeti Dahiya". *Free Press Journal* (in ஆங்கிலம்). Retrieved 2022-10-10.
6. ↑  "Preeti Dahiya bags gold as India end campaign on high with 39 medals at Asian Youth Boxing Championship". *Hindustan Times* (in ஆங்கிலம்). 2021-08-31. Retrieved 2022-10-10.
7. ↑  SPORTS, FISTO (2021-08-31). "Preeti Dahiya and three other youth women bag gold as India end campaign on a high with 39 medals at ASBC Asian Youth & Junior Boxing Championships". *www.fistosports.com* (in ஆங்கிலம்). Retrieved 2022-10-10.
**மூன்றாவது கண்**(Moonravathu Kann) 1993 தமிழ் மொழியில் வெளிவந்த திகில்த் திரைப்படமாகும். இதன் இயக்கம் மணிவண்ணன். இப்படத்தில் சரத்குமார், நிழல்கள் ரவி, ராஜா மற்றும் மோனிஷா ஆகியோர் நடித்திருந்தனர். தயாரிப்பு எம். ராஜரத்தினம் இசை தேவா 1993 செப்டம்பர் 18 அன்று வெளியானது. இந்தத் திரைப்படம் தெலுங்கு மொழியில் "சீக்ரட்ஸ் கில்லர்ஸ்" என்ற பெயரில் வெளியானது.

கதை
---

பிரியா (மோனிஷா) ஒரு பெரிய செல்வந்தர், அவள் ஏழையான சுந்தரை (ராஜா) காதலிகிறாள். பிரியா சுந்தருடன் ஓடிப்போகும் முயற்சியில் தோல்வியடைகிறாள் .அவளது பெற்றோர் (வினு சக்ரவர்த்தி மற்றும் ஸ்ரீவித்யா) ஒரு அறையில் வைத்து பூட்டி விடுகின்றனர். அந்த இரவில் எதிர் வீட்டிலிருக்கும் சபாபதி (நிழல்கள் ரவி) தனது மனைவி சாந்தியை(யுவஸ்ரீ) கொலை செய்வதை பிரியா புகைப்படம் எடுக்கிறாள், இதை சபாபதி பார்த்துவிடுகிறான் ,பிரியா சப்தமிடுகிறாள். அவளது பெற்றோர் அவள் அறையில் பூட்டப்பட்டிருப்பதால் கத்திக் கொண்டிருக்கிறாள் என்று நினைத்து, அவளது பெற்றோர்கள் அவளை புறக்கணிக்கிறார்கள்

அடுத்த நாள், சாந்தி மரணத்திற்கு அனைத்து நண்பர்களும் உறவினர்களும் வருகிறார்கள். சாந்தியின் பெற்றோர்கள் வந்து அவளுக்கு என்ன நடந்தது என்பது பற்றி சபாபதியிடன் கேட்கிறார்கள். அவன் சாந்திக்கு மார்பு வலி வந்தது, மருத்துவர் வரவழைக்கப்படுவதற்கு முன்பு இறந்து விட்டார் என பொய் கூறுகிறான். கோபி (கணேஷ்கர்), சாந்தியின் சகோதரர், அவருக்கு சபாபதி நீண்ட காலமாக அவரது சகோதரியை துன்புறுத்தி வந்துள்ளார் என்பது மட்டும் தெரிகிறது பொது இடத்தில் மிகவும் அன்பானவனாகவும், வீட்டினுள் மிக மோசமாகவும் நடந்து கொள்வதாக ஏற்கனவே சாந்தி தனது சகோதரனிடம் கூறியிருக்கிறாள். இதை நினைவில் கொண்டு, சபாபதி தன் சகோதரியை கொன்றுவிட்டார் என முடிவிற்கு வந்து நேர்மையான காவல் அதிகாரியான சரத்(சரத்குமாரிடம்) புகார் அளிக்கிறார். சரத் கொலையை கண்டுபிடித்து சபாபதியை தண்டிக்கிறாரா என்பதும் பிரியா தனது காதலில் வெற்றி பெற்றாரா என்பதும் மீதிக் கதை சொல்கிறது.

நடிகர்கள்
---------

* சரத் குமார் - காவல் அதிகாரி சரத்
* நிழல்கள் ரவி - சபாபதி
* ராஜா - சுந்தர்
* மோனிஷா - பிரியா
* மன்சூர் அலி கான் - சுப்பராயன்
* வினு சக்ரவர்த்தி - பிரியாவின் தந்தை
* ஸ்ரீவித்யா பிரியாவின் தாயார்
* சுதங்கன் - புகைப்படம் எடுப்பவர்
* எஸ். என். வசந்த்
* சில்க் ஸ்மிதா - குத்தாட்டப் பாடல் ஆடுபவர்
* பசி சத்யா
* யுவஸ்ரீ - சாந்தி
* ஷர்மிலி
* வாசு - துலுக்கானம்
* கணேஷ்கர் - கோபி
* சௌந்தர்
* வீரராகவன் - சாந்தியின் தந்தை
* வெள்ளை சுப்பையா
* கருப்பு சுப்பையா
* திடீர் கண்ணையா

இசை
---

இசையமைப்பு தேவா. ஒலிப்பதிவு 1993 இல் வெளியானது, இதன் இரண்டு பாடல்களை காளிதாசன் எழுதியிருந்தார்.

|  |  |
| --- | --- |
| பாடல் வரிசை |  |
| # | பாடல் | பாடியோர் | நீளம் |  |
| 1. | "என்ன அன்னைக்கி"   | மலேசியா வாசுதேவன், சுனந்தா | 3:44 |
| 2. | "கண்ணே நீ வருவாய்"   | மலேசியா வாசுதேவன், மால்குடி சுபா | 4:01 |
| **மொத்த நீளம்:** | **7:45** |  |

வரவேற்பு
--------

இப்படம் வெற்றிகரமாக ஓடியது

குறிப்புகள்
-----------

1. ↑  "Filmography of moondravadhu kann". cinesouth.com. Archived from the original on 2006-10-29. Retrieved 2013-04-21.
2. ↑  "Moondravathu Kann (1993) Tamil Movie". spicyonion.com. Retrieved 2013-04-21.
3. ↑
**பிரிஜ் பாஷா** ஒரு இந்திய-ஆரிய மொழியாகும். இது **பிராஜ் பாஷா**, **டைஹாத்தி ஸாபான்** போன்ற பெயர்களாலும் அழைக்கப்படுகின்றது. மத்திய இந்தியாவைச் சேர்ந்த இம் மொழி, ஹிந்தி மொழிக்கு நெருக்கமானதாகும். இந்தி மொழி, பிரிஜ் மொழியின் கிளைமொழியாகவே கொள்ளப்படுவதும் உண்டு. 19 ஆம் நூற்றாண்டுக்கு முன் இதுவே இலக்கிய மொழியாக இருந்ததாகச் சொல்லப்படுகிறது. பிரஜ் மொழி பேசப்படும் பகுதிகளை விரஜபூமி என்பர். இம்மொழி சுமார் 42,000 மக்களால் பேசப்படுகிறது. மகாபாரதக் கதையின் படி அக்காலத்தில் இது ஒரு நாடாக இருந்தது. 

இன்று பிராஜ் பாஷா, மதுரா, பிருந்தாவனம், ஆக்ரா, பிரோசாபாத், ஹத்ராஸ், ஏட்டா, அலிகர், பரேலி, புலந்த்சாகர், பரத்பூர், தோல்பூர் ஆகிய விரஜபூமி பகுதிகளில் புழங்கிவருகிறது. மத்திய காலப் பகுதியில் பெரும்பாலான இந்தி இலக்கியம் இப்பகுதியிலேயே உருவானது. தற்காலத்தில், இந்தியின் இன்னொரு கிளைமொழியான கரிபோலி இதன் இடத்தைப் பிடித்துக் கொண்டது. சூர்தாசர் இம்மொழியில் பல பக்தி கவிதை நூல்களை இயற்றியுள்ளார்.

இவற்றையும் பார்க்கவும்
----------------------

* இந்தோ-ஆரிய மொழிகள்

வெளியிணைப்புகள்
---------------

* எத்னோலாக்கில் பிராஜ் பாஷா